Document ID: 32006R1712

32006R1712
L 321/7
SLUŽBENI LIST EUROPSKE UNIJE
20.11.2006.
UREDBA KOMISIJE (EZ) br. 1712/2006
od 20. studenoga 2006.
o izmjeni Uredbe Vijeća (EZ) br. 747/2001 u pogledu carinskih kvota Zajednice za određene poljoprivredne proizvode podrijetlom iz Turske
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 747/2001 od 9. travnja 2001. o predviđanju upravljanja carinskim kvotama Zajednice i referentnim količinama za proizvode koji ispunjavaju uvjete za povlastice na temelju sporazuma s određenim mediteranskim zemljama i o stavljanju izvan snage Uredbe (EZ) br. 1981/94 i Uredbe (EZ) br. 934/95 (1), a posebno njezin članak 5. stavak 1. točku (b),
budući da:
(1)
Svojom Odlukom br. 2/2006 od 17. listopada 2006. (2) Vijeće za pridruživanje EZ-Turska odobrilo je izmjene Protokola br. 1. i 2. Odluke br. 1/98 Vijeća za pridruživanje EZ-Turska o trgovinskom režimu za poljoprivredne proizvode.
(2)
Za određene poljoprivredne proizvode podrijetlom iz Turske, izmijenjenim Protokolom br. 1. predviđaju se nove carinske kvote Zajednice i promjene u postojećim carinskim kvotama Zajednice utvrđenim u Uredbi (EZ) br. 747/2001.
(3)
Za provedbu novih carinskih kvota i promjene u postojećim carinskim kvotama potrebno je izmijeniti Uredbu (EZ) br. 747/2001.
(4)
Budući da se Odluka br. 2/2006 Vijeća za pridruživanje EZ-Turska primjenjuje od 1. studenoga 2006., ova se Uredba treba primijeniti od istog datuma i treba stupiti na snagu čim je prije moguće.
(5)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog IX. Uredbi (EZ) br. 747/2001 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu na dan nakon dana objave u Službenom listu Europske unije.
Primjenjuje se od 1. studenoga 2006.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. studenoga 2006.

Labels: 3
18
6